CELEX: 32020D1223(01)
Language: lt
Date: 1606348800000
Title: Europos politinių partijų ir Europos politinių fondų institucijos sprendimas 2020 m. lapkričio 26 d. neregistruoti Taikos ir laisvės aljanso (Tekstas autentiškas tik anglų kalba) 2020/C 448/01

2020 12 23   
               
               
                  LT
               
               
                  Europos Sąjungos oficialusis leidinys
               
               
                  C 448/1
               
            
         Europos politinių partijų ir Europos politinių fondų institucijos sprendimas
         2020 m. lapkričio 26 d.
         neregistruoti Taikos ir laisvės aljanso
         (Tekstas autentiškas tik anglų kalba)
         (2020/C 448/01)
         EUROPOS POLITINIŲ PARTIJŲ IR EUROPOS POLITINIŲ FONDŲ INSTITUCIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2014 m. spalio 22 d. Europos Parlamento ir Tarybos reglamentą (ES, Euratomas) Nr. 1141/2014 dėl Europos politinių partijų ir Europos politinių fondų statuto ir finansavimo (1), ypač į jo 9 straipsnį,
         atsižvelgdama į Taikos ir laisvės aljanso (ne pelno organizacijos) pateiktus dokumentus,
         kadangi:
         
                     (1)
                  
                  
                     Europos politinių partijų ir Europos politinių fondų institucija (toliau – institucija) 2020 m. rugpjūčio 12 ir 26 d. gavo Taikos ir laisvės aljanso (toliau – aljansas) pareiškimus, kuriuose prašoma registruoti jį kaip Europos politinę partiją;
                  
               
                     (2)
                  
                  
                     tie pareiškimai, panašu, buvo grindžiami ankstesne aljanso kaip Europos politinės partijos registracija pagal Reglamentą (ES, Euratomas) Nr. 1141/2014 (2);
                  
               
                     (3)
                  
                  
                     2020 m. rugpjūčio 27 d. institucija priminė, kad 2018 m. rugsėjo 13 d. sprendimu (3) Taikos ir laisvės aljansas buvo išbrauktas iš registro, todėl tam, kad šis aljansas būtų iš naujo užregistruotas kaip Europos politinė partija, jis turi pateikti naują prašymą užregistruoti pagal Reglamentą (ES, Euratomas) Nr. 1141/2014;
                  
               
                     (4)
                  
                  
                     2020 m. rugsėjo 4 d. aljansas pateikė dokumentus, kurie, regis, sutapo su rugpjūčio 12 ir 26 d. pateiktais dokumentais;
                  
               
                     (5)
                  
                  
                     2020 m. rugsėjo 8 d. institucija gavo Nationaldemokratische Partei Deutschlands narystės formą;
                  
               
                     (6)
                  
                  
                     2020 m. rugsėjo 10 d. institucija pakartojo, kad aljansas turi pateikti prašymą užregistruoti jį kaip Europos politinę partiją;
                  
               
                     (7)
                  
                  
                     2020 m. rugsėjo 18 d. aljansas pateikė tolesnius pareiškimus (kartu su pirmiau minėtais pareiškimais, toliau – prašymas), įskaitant, be kita ko, Falange Española de las JONS (Ispanija) ir E.LA.SYN. (Graikija) narystės formas;
                  
               
                     (8)
                  
                  
                     2020 m. spalio 19 d. institucija informavo aljansą, kad prašymas neišsamus, ir kartu pažymėjo, kad tik trijų narystės formų iš trijų valstybių narių pateikimo aiškiai nepakanka tam, kad jis būtų užregistruotas;
                  
               
                     (9)
                  
                  
                     2020 m. spalio 26 d. institucija patvirtino aljansui skirtą preliminarų vertinimą, kuriame pateikiama jos preliminari nuomonė, kad prašymas neatitinka mažiausiai vienos iš Reglamento (ES, Euratomas) Nr. 114/2014 3 straipsnio 1 dalyje nustatytų sąlygų;
                  
               
                     (10)
                  
                  
                     visų pirma, aljansas neįrodė, kad tenkina Reglamento (ES, Euratomas) Nr. 1141/2014 3 straipsnio 1 dalies b punkte nustatytą sąlygą (toliau – minimalaus atstovavimo sąlygos);
                  
               
                     (11)
                  
                  
                     pagal šią nuostatą pareiškėjo užregistravimas Europos politine partija priklauso nuo to, ar jis įrodo, kad bent viename ketvirtadalyje valstybių narių jo narėmis esančioms partijoms atstovauja Europos Parlamento, nacionalinių parlamentų, regioninių parlamentų ar regioninių asamblėjų nariai arba bent viename ketvirtadalyje valstybių narių jis arba jo partijos narės yra surinkę bent po tris procentus balsų kiekvienoje iš tų valstybių narių per paskutinius rinkimus į Europos Parlamentą;
                  
               
                     (12)
                  
                  
                     kalbant apie atstovavimą narėmis esančioms partijoms, su aljanso prašymu pateikti dokumentai, kuriais patvirtinamas atstovavimas, galėtų būti priimti tik dėl trijų valstybių narių: i) Vokietijos, ii) Graikijos ir iii) Ispanijos; tokio atstovavimo nepakanka, kad būtų tenkinamos minimalaus atstovavimo sąlygos, pagal kurias turi būti atstovaujama bent septyniose valstybėse narėse;
                  
               
                     (13)
                  
                  
                     be to, aljansas nepateikė dokumentų, kuriais būtų patvirtinta, kad jis ar jo narėmis esančios partijos bent septyniose valstybėse narėse yra surinkę bent po tris procentus balsų kiekvienoje iš tų valstybių narių per paskutinius rinkimus į Europos Parlamentą, ir bet kokiu atveju mutatis mutantis bus taikomos (12) konstatuojamojoje dalyje nustatytos tos pačios sąlygos;
                  
               
                     (14)
                  
                  
                     atlikdama preliminarų vertinimą, institucija paragino aljansą pateikti galimas pastabas raštu ne vėliau kaip 2020 m. lapkričio 10 d., taip pat pakartojo, kad prašymas bet kuriuo atveju yra neišsamus;
                  
               
                     (15)
                  
                  
                     aljansas nepateikė jokių pastabų ar komentarų kaip atsakymo į preliminarų vertinimą;
                  
               
                     (16)
                  
                  
                     atsižvelgiant į tai, institucijai nebūtina vertinti likusios prašymo dalies,
                  
               PRIĖMĖ ŠĮ SPRENDIMĄ:
         
            1 straipsnis
            Taikos ir laisvės aljanso pareiškimas, kuriame prašoma jį registruoti kaip Europos politinę partiją, atmetamas.
         
         
            2 straipsnis
            Šis sprendimas įsigalioja pranešimo apie jį dieną.
         
         
            3 straipsnis
            Šis sprendimas skirtas
            
                        Taikos ir laisvės aljansui
                     
                  
                        Rue Abbé Cuypers 3
                     
                  
                        1040 Bruxelles/Brussel
                     
                  
                        BELGIQUE/BELGIË
                     
                  
         
            Priimta Briuselyje 2020 m. lapkričio 26 d.
            
               
                  Europos politinių partijų ir
               
               
                  Europos politinių fondų institucijos vardu
               
               
                  Direktorius
               
               M. ADAM
            
         
         
            (1)  OL L 317, 2014 11 4, p. 1.
         
            (2)  Institucijos 2018 m. vasario 9 d. sprendimas registruoti Taikos ir laisvės aljansą (OL C 193, 2018 6 6, p. 9).
         
            (3)  Institucijos 2018 m. rugsėjo 13 d. sprendimas išbraukti Taikos ir laisvės aljansą iš registro (OL C 417, 2018 11 16, p. 11).